                                                                                     Anexă 

ACT CONSTITUTIV
al societății: ADMINISTRATOR IMOBILE ŞI PIEŢE S.R.L.
Asociatul unic al societății este CONSILIUL LOCAL MUNICIPAL TÎRGU-MUREŞ, autoritate a administrației publice locale, cu sediul în Tîrgu-Mureş, Piața Victoriei nr. 3, județul Mureş, reprezentat legal potrivit legii administrației publice locale.
având în vedere prevederile Hotărârii Asociatului Unic din data de 24.09.2026 și actul constitutiv ale societății, în temeiul prevederilor art. 204 alin. 4 din Legea 31/1990 privind societățile, republicată, cu modificările și completările ulterioare, adoptă un nou act constitutiv actualizat, în următoarele condiții:
CAP.I. FORMA JURIDICĂ, DENUMIREA, DURATA SOCIETĂŢII, SEDIUL SOCIAL
Art. 1.1. Forma Juridică:
Societatea ADMINISTRATOR IMOBILE ŞI PIEŢE S.R.L. este cu răspundere limitată cu asociat unic, persoană juridică română, care își desfășoară activitatea în conformitate cu legile române și prezentul act constitutiv. Modificarea formei juridice se realizează prin decizia asociatului unic, cu respectarea condițiilor și formalităților prevăzute de lege.
Societatea este titulară de drepturi și obligații și răspunde față de terți cu întreg patrimoniul.
Art. 1.2. Denumirea:
Societatea, a cărei denumire este ADMINISTRATOR IMOBILE ŞI PIEŢE S.R.L., este înregistrată la ORC Mureş sub nr. J 2004000801267, CUI RO 16405213, EUID: ROONRC.J2004000801267.
În toate actele - facturi, oferte, comenzi, tarife, prospecte și alte documente întrebuințate în comerț, emanând de la societate, trebuie să se menționeze denumirea, forma juridică, sediul social, numărul de înregistrare în registrul comerțului, codul unic de înregistrare și capitalul social.
Sunt exceptate bonurile fiscale, emise de aparatele de marcat electronice, care vor cuprinde elementele prevăzute de legislația din domeniu.
Dacă societatea își creează o pagină de internet proprie, aceste informații vor fi publicate și pe pagina de internet a societății.
Modificarea denumirii societății se realizează în urma deciziei asociatului unic după ce, în prealabil, s-a efectuat operațiunea de verificare a disponibilității firmei.
Art. 1.3. Durata:
Durata de funcționare a societății este de 99 de ani de la data înmatriculării în registrul comerțului.
Art. 1.4. Sediul social.
Sediul societății este în Tîrgu-Mureş, Piața Cuza Vodă, str. Cuza Vodă, nr. 89, județul Mureş.
Sediul societății poate fi mutat în orice loc, prin Decizia Asociatului Unic, cu respectarea condițiilor de formă și publicitate prevăzute de lege.
Societatea va putea înființa sedii secundare - sucursale, agenții, reprezentanțe sau alte asemenea unități fără personalitate juridică - și la alte adrese, în alte localități din România și alte state, cu respectarea prevederilor legale în materie. Societatea își va putea desfășura activitatea atât la sediul social, cât și printr-o rețea de unități specifice și necesare obiectului de activitate, în spații proprii, închiriate sau concesionate, în orice localitate din țară, fără statut de filială sau sucursală, precum și ambulant, în piețe sau târguri, locuri special amenajate, precum și la domiciliul/sediul clienților, în baza aprobării organelor competente.
CAP. II. OBIECTUL DE ACTIVITATE AL SOCIETĂŢII
Art. 2.1. Obiectul de activitate al societății este:
Domeniul principal de activitate este Activități imobiliare pe bază de comision sau contract căruia îi corespunde grupa CAEN 683
- activitatea principală: 6832 Alte activități pentru tranzacții imobiliare pe bază de comision sau contract
- activități secundare:
6820 Închirierea şi subînchirierea bunurilor imobiliare proprii sau închiriate
5221 Activități de servicii anexe pentru transporturi terestre
3511 Producția energiei electrice din resurse neregenerabile
3512 Producția energiei electrice din resurse regenerabile
3513 Transportul energiei electrice
3514 Distribuția energiei electrice
3515 Comercializarea energiei electrice
3516 Depozitarea energiei electrice
4211 Lucrări de construcție a drumurilor și autostrăzilor
4350 Lucrări speciale de construcții pentru proiecte de geniu civil
4941 Transporturi rutiere de mărfuri
4942 Servicii de mutare
5210 Depozitări
5224 Manipulări
5225 Activități de servicii logistice pentru transporturi
5226 Alte activități anexe transporturilor
8230 Activități de organizare a expozițiilor, târgurilor și congreselor
În realizarea actelor de comerț care intră în obiectul de activitate al societății, aceasta va putea stabili relații economice și comerciale cu orice agenți economici, indiferent de natura capitalului, autohtoni sau străini.
Activitățile din obiect vor respecta cerințele legale de desfășurare și după caz prohibițiile permanente sau temporare în domeniile specifice.
Se menționează, referitor la întregul obiect de activitate declarat, că activitățile care necesită anterior desfășurării, autorizări prealabile, avizări, licențe sau brevete, se vor începe numai după obținerea acestora.
 CAP.III. CAPITALUL SOCIAL, PĂRŢILE SOCIALE
Art. 3.1. Capitalul social subscris și vărsat al societății este de
• 5.000 lei (cinci mii lei), aport în numerar, vărsat în contul societății;
fiind împărțit într-un număr de 50 părți sociale, cu o valoare nominală de 100 lei/parte socială.
Capitalul social este deținut de către asociatul unic:
CONSILIUL LOCAL MUNICIPAL TÎRGU-MUREŞ, aport la capitalul social 100 %, reprezentând un număr de 50 părți sociale, cu o valoare nominală de 100 lei/parte socială și în valoare totală de 5.000 lei, participare la profit conform Art. 6.5 și participare la pierderi 100 %.
Art. 3.2. Capitalul social poate fi modificat prin decizia asociatului unic, cu respectarea normelor legale în materie.
Art. 3.3. Reducerea capitalului social va putea fi făcută numai după trecerea a două luni din ziua în care decizia a fost publicată în Monitorul Oficial al României, Partea a IV-a.
Orice creditor poate face opoziție în termenul prevăzut la art. 62 alin. (1) din Legea nr. 31/1990 privind societățile, republicată cu modificările și completările ulterioare.
Art. 3.4. Capitalul social poate fi majorat, în baza deciziei asociatului unic prin aport în natură sau în numerar. Dacă majorarea capitalului social se face prin aport în natură, asociatul unic va dispune efectuarea unei expertize pentru evaluarea bunului mobil sau imobil.
Părțile sociale nou constituite vor fi subscrise în totalitatea lor, libere de sarcini.
Art. 3.5. Obligațiile sociale sunt garantate cu patrimoniul social și nu pot fi grevate de datorii sau alte obligații personale și sunt indivizibile. Asociatul unic este răspunzător până la concurența sumei reprezentând părțile sociale pe care le posedă.
Art. 3.6. Cesiunea parțială sau totală a părților sociale către terți se poate face pe baza deciziei asociatului unic. Cesionarea părților sociale se înregistrează în registrul comerțului și în registrul de asociați al societății. Pentru a fi opozabile societății și terților, actele de cesiune trebuie să fie publicate în Monitorul Oficial al României, Partea a IV-a, și înscrise în registrul comerțului.
Art. 3.7. Regimul juridic al părților sociale este cel prevăzut de lege.
                                        CAP. IV. CONDUCEREA SOCIETĂŢII
Art. 4.1. Conducerea se realizează prin asociatul unic, care are următoarele atribuții:
- să aprobe situația financiară anuală și să stabilească repartizarea beneficiului net;
- să desemneze administratorii cu respectarea O.U.G. nr.109/2011 privind guvernanța corporativă, să-i revoce și să le dea descărcare de activitatea lor;

- să modifice actul constitutiv;
- și alte atribuțiuni prevăzute de legislația în materie.
                                        CAP. V. ADMINISTRAREA SOCIETĂŢII
Art. 5.1 Administrarea societății se face de către:
UJICĂ VALER, cetăţean român, născut la data de 12.04.1959 în sat Stînceni, comuna Stînceni, jud. Mureş, domiciliat în Sîntana de Mureş, str. Violetelor nr. 12, jud. Mureş, identificat cu CI seria ZS nr. 243135, eliberată de SPCLEP Tg. Mureş la data de 20.04.2022.
având puteri depline de reprezentare și administrare a societății, pentru un mandat cu durata de la data de 1 aprilie 2026 până la data de 31 martie 2030.
Prin acceptarea mandatului, administratorul își asumă răspunderea pentru îndeplinirea condițiilor prevăzute de art. 6 din Legea societăților nr. 31/1990, republicată, cu modificările și completările ulterioare.
Art. 5.2. Societatea trebuie să țină, prin grija administratorului, un registru al societății în care se vor înscrie după caz, numele și prenumele asociatului, denumirea, domiciliul sau sediul fiecărui asociat, partea fiecăruia din capitalul social, transferul părților sociale sau alte modificări privitoare la acestea.
Administratorul este răspunzător față de societate pentru:
- realitatea vărsămintelor;
- existența reală a dividendelor plătite;
- existența registrelor cerute de lege și corecta lor ținere;
- exacta îndeplinire a hotărârilor asociatului unic;
- stricta îndeplinire a îndatoririlor pe care legea și actul constitutiv le impun;
Art. 5.3. Reprezentarea și administrarea societății se realizează de către administrator în limitele competenței stabilite de asociatul unic. Asociatul unic poate transmite dreptul de reprezentare a societății și altor persoane, putând decide și numirea unui alt administrator pe lângă sau în locul celui în funcție. Indemnizarea administratorului se va face în condițiile legii, în cuantumul stabilit de asociatul unic.
                                               CAP.VI. ACTIVITATEA SOCIETĂŢII
Art. 6.1. Exercițiul financiar începe la 1 ianuarie și se termină la 31 decembrie ale fiecărui an. Primul exercițiu va începe la data constituirii societății.
Art. 6.2. Angajarea personalului societății se face cu respectarea legislației în vigoare.
Art. 6.3. Situațiile financiare vor fi întocmite după normele prevăzute de lege.
Art. 6.4. Profitul net al firmei se stabilește prin situația financiară aprobată de asociatul unic.
1. Cota-parte din profit ce se plătește asociatului unic constituie dividend.
2. Dividendele se plătesc asociatului proporțional cu cota de participare la capitalul social vărsat, dacă prin actul constitutiv nu se prevede altfel. Ele se plătesc în termenul stabilit de către asociatul unic sau, după caz, prin legile speciale, dar nu mai târziu de 6 luni de la data aprobării situației financiare anuale aferente exercițiului financiar încheiat.
3. Dividendele plătite contrar dispozițiilor prevăzute de lege se restituie, dacă societatea dovedește că asociatul a cunoscut neregularitatea distribuirii sau, în împrejurările existente, trebuia să o cunoască.
4. Dreptul la acțiunea de restituire a dividendelor plătite contrar dispozițiilor anterioare se prescrie în termen de 3 ani de la data distribuirii lor.
5. Dividendele care se cuvin după data transmiterii părților sociale aparțin cesionarului, în afară de cazul în care părțile au convenit altfel.
Art. 6.5. Profitul se distribuie după cum urmează: 50% din profit se distribuie U.A.T. Municipiul Târgu Mureș, proporțional cu numărul de părți sociale deținute, iar 50% din profit rămâne la dispoziția societății conform O.G. nr. 64/2001 actualizată.
Art. 6.6. Din profitul societății se va prelua în fiecare an o cotă de cel puțin 5%, pentru formarea unui fond de rezervă, până ce acesta va atinge minim a cincea parte din capitalul social. Asociatul unic poate hotărî formarea și a altor fonduri, dacă constituirea și scopul lor nu contravin legii.
                            CAP. VII. DIZOLVAREA ŞI LICHIDAREA SOCIETĂŢII
Art. 7.1. Au ca efect dizolvarea firmei și dau dreptul asociatului unic să ceară lichidarea acesteia:
- trecerea timpului stabilit pentru durata societății; administratorul trebuie să consulte asociatul unic cu cel puțin trei luni înainte de expirarea duratei societății, cu privire la eventuala prelungire a acesteia. În lipsă, la cererea asociatului unic, tribunalul va putea dispune, prin încheiere, efectuarea consultării, conform art. 119 alin. (3) din Legea nr. 31/1990 privind societățile comerciale, republicată, cu modificările și completările ulterioare.
- imposibilitatea realizării obiectului societății sau realizarea acestuia;
- declararea nulității societății;
- hotărârea asociatului unic;
- hotărârea tribunalului, la cererea asociatului unic, pentru motive temeinice;
- falimentul;
- alte cauze prevăzute de lege sau de modificările prezentului act constitutiv;
Art. 7.2. Dizolvarea societății înainte de expirarea termenului fixat pentru durata sa are efect față de terți numai după trecerea de 30 zile de la publicarea în M.Of. al României Partea a IV-a.
Dizolvarea societății are ca efect deschiderea procedurii lichidării.
Art. 7.3. Din momentul dizolvării, administratorul nu mai poate întreprinde noi operații, în caz contrar va fi personal și solidar răspunzător pentru operațiile pe care le-a întreprins.
Interdicția prevăzută la alin. 1 se aplică din ziua expirării termenului fixat pentru durata societății (în cazul în care durata de funcționare a societății este limitată) ori de la data la care dizolvarea a fost hotărâtă de asociatul unic sau declarată prin sentință judecătorească.
Art. 7.4. Pentru lichidarea și repartizarea patrimoniului social, sunt obligatorii următoarele reguli:
- până la preluarea funcției de către lichidatori, administratorul continuă să-și exercite atribuțiile, cu excepția celor prevăzute la art. 233 din Legea nr. 31/1990, privind societățile comerciale, republicată, cu modificările și completările ulterioare.
- actul de numire a lichidatorilor, menționând puterile conferite acestora sau sentința care îi ține locul, precum și orice act ulterior care ar aduce schimbări cu privire la persoana lor sau la puterile conferite trebuie depuse, prin grija lichidatorilor, la oficiul registrului comerțului, pentru a fi înscrise de îndată și publicate în Monitorul Oficial al României, Partea a IV-a.
Transmiterea dreptului de proprietate asupra bunurilor rămase după plata creditorilor are loc la data radierii societății din registrul comerțului. Registrul va elibera asociatului unic un certificat constatator al dreptului de proprietate asupra activelor distribuite, în baza căruia asociatul poate proceda la înscrierea bunurilor imobile în cartea funciară.
Art. 7.5. Lichidatorii vor putea fi persoane fizice sau juridice. Lichidatorii persoane fizice sau reprezentanții permanenți - persoane fizice ale societății lichidatoare - trebuie să fie lichidatori autorizați, în condițiile legii. Toate actele emanând de la societate trebuie să arate că aceasta este în lichidare.
Art. 7.6. Lichidatorii au obligația, îndată după intrarea în funcție, ca împreună cu administratorul societății să facă un inventar și să încheie situația financiară, care să constate situația exactă a activului și pasivului societății și să le semneze.
Lichidatorii sunt obligați să primească și să păstreze patrimoniul societății, registrele ce li s-au încredințat de către administrator și actele societății. De asemenea, ei vor ține un registru cu toate operațiile lichidării, în ordinea datei lor.
Art. 7.7. Lichidatorii vor putea:
- să stea în judecată și să fie acționați în interesul lichidării;
- să execute și să termine operațiile de comerț referitoare la lichidare;
- să vândă prin licitație publică, imobilele și orice avere mobiliară a societății; vânzarea bunurilor nu se va putea face în bloc;
- să facă tranzacții;
- să lichideze și să încaseze creanțele societății, chiar și în caz de faliment al debitorilor, dând chitanță.
- să contracteze obligații cambiale, să facă împrumuturi neipotecare și să îndeplinească orice acte necesare.
În lipsa unor dispoziții speciale în actul constitutiv sau în actul lor de numire, lichidatorii nu pot să constituie ipoteci asupra bunurilor societății, dacă nu sunt autorizați de instanță.
Lichidatorii ce întreprind noi operații comerciale, ce nu sunt necesare scopului lichidării, sunt răspunzători personal și solidari de executarea lor.
Art. 7.8. Lichidatorii nu pot plăti asociatului unic nicio sumă în contul părților ce i s-ar cuveni din lichidare înaintea achitării creanțelor creditorilor. Împotriva deciziilor lichidatorilor, creditorii societății pot face opoziție.
Art. 7.9. Lichidatorii ce au achitat datoriile societății cu proprii lor bani nu vor putea să execute împotriva societății drepturi mai mari decât acelea ce aparțineau creditorilor plătiți.
Art. 7.10. Creditorii societății au dreptul de a exercita contra lichidatorilor acțiunile ce decurg din creanțele la termen, până la concurența bunurilor existente, în patrimoniul societății și numai după aceea, de a se îndrepta împotriva asociatului unic pentru plata sumelor datorate, din valoarea aporturilor la capitalul societății.
Art. 7.11. Lichidarea societății trebuie terminată în cel mult un an de la data dizolvării. Pentru motive temeinice, la cererea lichidatorului, oficiul registrului comerțului poate prelungi acest termen cu încă un an, dar nu mai mult de trei ori.
Art. 7.12. După terminarea lichidării societății, lichidatorii trebuie să întocmească situația financiară și să propună repartizarea activului. Asociatul unic nemulțumit poate face opoziție în condițiile art. 62 din Legea nr. 31/1990, în termen de 15 zile de la notificarea situației financiare de lichidare și a proiectului de repartizare.
Art. 7.13. În termen de 15 zile de la terminarea lichidării, lichidatorii trebuie să ceară radierea societății din Registrul Comerțului. Radierea se poate face și din oficiu.
Situația financiară semnată de către lichidatori se înaintează spre a fi înregistrată și publicată pe pagina de Internet a oficiului registrului comerțului. Lichidarea nu eliberează asociatul unic și nu împiedică declararea în stare de faliment a societății.
Art. 7.14. După aprobarea socotelilor și terminarea repartiției, registrele și actele societății ce nu vor fi necesare, se vor depune la asociatul unic.
Registrele societății vor fi păstrate timp de 5 ani.
                                                          CAP. VIII. LITIGII
Art. 8.1. Litigiile societății cu persoane fizice sau juridice sunt de competența instanțelor judecătorești.
Art. 8.2. Litigiile societății născute din contractele economice încheiate cu persoane fizice sau juridice vor fi soluționate de instanțele competente prin aplicarea dreptului material român.
Art. 8.3. Litigiile personalului angajat izvorâte din raporturile juridice de muncă se soluționează potrivit legislației muncii în vigoare în România.
                                                   CAP.IX. DISPOZIŢII FINALE
Art. 9.1. Prezentul act constitutiv intră în vigoare astăzi, 24.09.2026, data semnării lui de către asociatul unic.
Art. 9.2. Prevederile actului constitutiv se completează cu normele Codului civil, Codului muncii, Legii societăților nr. 31/1990, republicată, cu modificările și completările ulterioare, și ale legislației civile în vigoare.
ASOCIAT UNIC,
CONSILIUL LOCAL MUNICIPAL TÎRGU-MUREŞ
Prin administrator,
Ujică Valer _______________
